open-index/open-wikipedia-markdown huggingface dataset:
Helsingin venäläinen matruusiyliopisto

**Helsingin venäläinen matruusiyliopisto** () oli Helsingissä syksystä 1917 kevääseen 1918 toiminut venäjänkielinen avoin yliopisto, joka tarjosi yleissivistäviä ja ammatillisia kursseja Venäjän Itämeren-laivaston matruuseille.

Ajatus matruusiyliopistosta syntyi keväällä 1917 perustetun Helsingin matruusiklubin piirissä. Matruuseille haluttiin tarjota koulutusta, joka auttaisi työelämässä laivastopalvelun jälkeen. Matruusiyliopiston avajaiset pidettiin 18. marraskuuta 1917 Aleksanterin teatterissa ja iltaluentoina järjestetty opetus alkoi 26. marraskuuta. Yliopiston kursseille pyrkivien oli suoritettava sisäänpääsykoe; luennoille kirjautuneita oli lopulta noin 600–800. Opettajia oli noin 50. Opetukseen ja yliopiston hallintoon osallistuivat muun muassa Helsingin yliopiston venäjän kielen professori Konstantin Arabažin ja Aleksanterin kimnaasin johtaja Vladimir Belevitš. Yliopiston kursseja pidettiin pääasiassa matruusiklubin käyttöön luovutetussa Apollon talossa Eteläesplanadi 10:ssä (nykyinen oikeusministeriö), mutta myös kuudessa muussa paikassa eri puolilla Helsinkiä, kuten Aleksanterin kimnaasin talossa Arkadiankadulla (nykyinen Eläinmuseo). Matruusiyliopiston opetustoiminta lopetettiin maaliskuussa 1918, kun Itämeren-laivaston joukkoja alettiin evakuoida Helsingistä, ja huhtikuun alussa koko yliopisto julistettiin lakkautetuksi. Noin 200 matruusia ehti sitä ennen suorittaa loppukokeen.

## Lähteet
Timothy Bottoms

**Timothy Bottoms** (s. 30. elokuuta 1951 Santa Barbara, Kalifornia, Yhdysvallat) on yhdysvaltalainen näyttelijä. Hän on näytellyt muun muassa nuorena pääosissa elokuvissa *[[Sotilaspoika (vuoden 1971 elokuva)|Sotilaspoika]]* (Dalton Trumbo 1971), *[[Viimeinen elokuva]]* (Peter Bogdanovich 1971) ja *[[Arvosanametsästys]]* (James Bridges 1973). Bottoms on 1990–2000-luvuilla näytellyt presidentti George W. Bushin sekä parodisissa että vakavissa rooleissa.

Bottoms syntyi Kalifornian Santa Barbarassa. Hänen isänsä oli kuvanveistäjä James Bottoms. Hän on näyttelijöiden Joseph Bottoms (s. 1954) ja Sam Bottoms (1955–2008) vanhempi veli.

## Aiheesta muualla
*
Hannu Tillonen

**Hannu Tillonen** on aktiiviuransa lopettanut suomalainen koripalloilija.

Tillonen pelasi miesten SM-sarjaa Pispalan Tarmossa vuosina 1973–1975 ja Tampereen Pyrinnössä vuosina 1978–1980. Kauden 1978–1979 Tillonen pelasi uransa parhaalla, 2,5 pisteen, keskiarvolla. Viimeisellä pääsarjakaudellaan 1979–1980 Pyrintö ja Tillonen saavuttivat SM-hopeaa.

## Lähteet
* Hannu Tillonen – Suomen Koripalloliitto  baskethotel.fi

### Viitteet
Leopold von Gerlach

**Ludwig Friedrich Leopold von Gerlach** (17. syyskuuta 1790 Berliini – 10. tammikuuta 1861 Potsdam) oli preussilainen kenraali ja yhdessä veljensä Ludwig von Gerlachin kanssa merkittävä konservatiivinen poliittinen vaikuttaja. Hän oli 1800-luvun puolivälissä Preussin kuningas Fredrik Vilhelm IV:n lähimpiä neuvonantajia.

Gerlach osallistui nuorena Napoleonin sotiin ja konservatiivinen, romanttis-isänmaallinen henki tarttui häneen loppuiäksi. Hän kuului Preussin kruununprinssin, tulevan kuningas Fredrik Vilhelm IV:n ystäväpiiriin ja oli pietistinen harras uskovainen. Gerlach perusti poliittisen konservatisminsa Karl Ludwig von Hallerin ja F. J. Stahlin opetuksille. Gerlachin poliittinen vaikutusvalta alkoi kasvaa Fredrik Vilhelmin noustua vuonna 1840 valtaistuimelle. Suurimillaan hänen vaikutusvaltansa oli vallankumousvuotta 1848 seurannena vuosina, jolloin hänestä tuli kuninkaan merkittävä neuvonantaja ja vastavallankumouksellista politiikkaa kannattaneen hovin kamarillan johtava toimija. Kuningas nimitti hänet vuonna 1850 kenraaliadjutantikseen. Gerlach muun muassa suositteli Fredrik Vilhelmiä kieltäytymään Frankfurtin kansalliskokouksen hänelle tarjoamasta Saksan keisarin kruunusta ja pyrki vuonna 1850 saamaan aikaiseksi valtiosäännön muuttamisen konservatiivisempaan suuntaan. Krimin sodan aikana hän neuvoi kuningasta pitämään Preussin puolueettomana. Gerlach kuoli vuonna 1861 vain kahdeksan päivää kuningas Fredrik Vilhelmin jälkeen.

## Lähteet
Panthea

**Panthea** on vuonna 1917 ensi-iltansa saanut Allan Dwanin ohjaama yhdysvaltalainen mykkä draamaelokuva, jonka nimiroolissa on Norma Talmadge Panthea Romoffina.

Elokuvan tuotantoyhtiönä toimi Norma Talmadge Film Corporation ja levittäjäyhtiönä Lewis J. Selznick Enterprises. *Panthea* perustuu Monckton Hoffen samannimiseen Broadway-näytelmään *[[Panthea (näytelmä)|Panthea]]* (1913), jonka pohjalta Dwan ja Mildred Considine laativat elokuvaan käsikirjoituksen. Elokuva kuvattiin New Yorkin Bronxissa Selectin studioilla ja Manhattanilla Biographin studiolla. Elokuvan tuottivat Talmadge, Dwan ja Joseph Schenck. *Panthea* oli Talmadgen ja elokuvastudio Norma Talmadge Film Corporationin ensimmäinen tuottama elokuva.

*Panthea* sai Yhdysvaltain ensi-iltansa 6. tammikuuta vuonna 1917. Ilmestyessään elokuva oli valtava yleisö- ja arvostelumenestys Yhdysvalloissa että Euroopassa. Erityisesti Talmadge sai roolisuorituksestaan ylistävät arvostelut. *Panthea* julkaistiin uudelleen elokuvateattereissa 2. elokuuta vuonna 1920. *Panthea* esitettiin vuosikymmeniä myöhemmin vuoden 1958 Venetsian elokuvajuhlilla. Elokuvan nykyään oletetaan olevan kadonnut.

## Juoni

Moskovan konservatoriosta valmistunut Panthea Romoff (Norma Talmadge) on loistava nuori venäläinen pianisti, joka avioituu englantilaisen säveltäjä Gerard Mordaunt’n (Earle Foxe) kanssa. Gerald on menettämässä järkensä, koska hän epäonnistuu kirjoittamansa oopperansa tuottamisen. Nähdessään miehensä kärsimykset Panthea uhraa itsensä iäkkäälle paroni de Duisitorille (L. Rogers Lytton) sillä ehdolla, että ooppera tuotetaan. Pian oopperan menestyksen jälkeen Venäjän hallitus pidättää Panthean hänen oletetusta nihilismijuoniin sekaantumisesta, ja hänet karkotetaan Siperiaan. Kun Gerald saa tietää oopperansa menestyksen alkuperän ja sen hinnan, ensiksi hän nousee kapinaan, mutta myöhemmin ymmärtää Panthean toiminnalle motiivin ja seuraa häntä kylmään Siperiaan. Samaan aikaan Gerardin isä Sir Henry Mordaunt (William L. Abingdon) saa tietää heidän ahdingostaan ja käyttää poliittisia suhteitaan saadakseen armahduksen avioparille. Panthea ja Gerald saavat armahduksen, ja he aloittavat uuden elämän Englannissa.

## Näyttelijät

## Lähteet

## Aiheesta muualla
* 
* 
* ''Panthea'' Silent eran sivustolla 
* ''Panthea'' TCM Movie Databasessa
Harri Koivistoinen

**Harri Koivistoinen** on aktiiviuransa lopettanut suomalainen koripalloilija.

Koivistoinen pelasi miesten SM-sarjaa Tampereen Pyrinnössä vuosina 1962–1965 ja 1967–1968 sekä Työväen Mailapojissa kaudella 1965–1966.

## Lähteet
* Harri Koivistoinen – Suomen Koripalloliitto  baskethotel.fi

### Viitteet
Fredrik August II (Saksin kuningas)

**Fredrik August II** (; 18. toukokuuta 1797 Dresden – 9. elokuuta 1854 Tiroli, Itävalta) oli Saksin kuningaskunnan kuningas vuosina 1836–1854.

Fredrik August II oli Saksin ensimmäisen kuninkaan Fredrik August I:n veljenpoika. Hänen isänsä oli prinssi Maksimilian. Fredrik August opiskeli nuorena sota-, oikeus- ja luonnontieteitä. Vuosina 1830–1836 hän toimi toisen setänsä, kuningas Antonin kanssahallitsijana. Fredrik August II oli aluksi uudistusmielinen ja vuoden 1831 perustuslaki oli osin hänen käsialaansa. Hän pyrki esiintymään poliittisten uudistusten puolesta myös noustuaan valtaistuimelle 6. kesäkuuta 1836, mutta ei saanut sillä saralla aikaan paljoakaan.

Vuoden 1848 vallankumous muodostui vedenjakajaksi, joka käänsi Fredrik Augustin politiikan taantumukselliseksi. Hän suhtautui aluksi myönteisesti Frankfurtin kansalliskouksen pyrkimykseen yhdistää Saksa, mutta ei hyväksynyt kansalliskouksen laatiman liberaalin Saksan perustuslain sisältöä. Hänen kieltäytymisensä vahvistamasta kyseistä perustuslakia Saksissa johti toukokuussa 1849 Dresdenin kansannousuun, joka saatiin kukistettua vasta Preussin lähettämien apujoukkojen avulla. Fredrik August oli Dresdenin kumousyrityksen jälkeisinä vuosina yhä enemmän syrjässä valtakuntansa hallitusasioista. Vuodesta 1849 Saksin politiikkaa ohjasi vanhoillinen pääministeri Friedrich Ferdinand von Beust. Beust oli Preussin vastustaja ja teki Saksista siksi Itävallan liittolaisen.

Fredrik August oli innokas harrastelijakasvitieteilijä ja kiersi kasvienkeruuretkillä eri puolilla Eurooppaa. Hän kuoli yhdellä tällaisella retkellä vuonna 1854 Tirolissa pudottuaan. Hän oli kuollessaan lapseton, joten uudeksi kuninkaaksi tuli hänen veljensä Juhana.

## Lähteet

## Aiheesta muualla
Jyrki Väänänen

**Jyrki Väänänen** (s. 14. tammikuuta 1949) on aktiiviuransa lopettanut suomalainen koripalloilija.

Kajaanin NMKY:n kasvatti Väänänen pelasi miesten SM-sarjaa Pispalan Tarmossa vuosina 1972–1977 ja Tampereen Pyrinnössä kaudella 1982–1983. Kaudella 1976–1977 Väänänen oli SM-sarjan koko kauden kolmanneksi paras pisteidentekijä 24,89 pisteen keskiarvolla.

## Lähteet
* Jyrki Väänänen – Suomen Koripalloliitto  baskethotel.fi

### Viitteet
Pawan Kalyan

**Pawan Kalyan** (s. 2. syyskuuta 1971 Bapatla, Andhra Pradesh, Intia) on intialainen näyttelijä, elokuvaohjaaja, elokuvakäsikirjoittaja, koreografi, laulaja ja poliitikko. Hänet tunnetaan erityisesti rooleistaan telugunkielisissä elokuvissa. Hänen ensimmäinen elokuvansa oli vuonna 1996 ilmestynyt *[[Akkada Ammayi Ikkada Abbayi]]*. Kalyanin perheeseen kuuluu muitakin tunnettuja näyttelijöitä, kuten Chiranjeevi, Ram Charan ja Nagendra Babu.

Vuoden 2001 elokuvan *[[Kushi (vuoden 2001 elokuva)|Kushi]]* saaman menestyksen vuoksi Kalyan nousi telugunkielisen elokuvateollisuuden tyyli-ikoniksi ja siitä lähtien häneen ollaan viitattu myös termillä ”Power Star”.

Vuonna 2012 ilmestynyt Pawan Kalyanin elokuva *[[Gabbar Singh]]* oli erittäin suosittu ja teki teluguelokuvien kaikkien aikojen parhaan tuoton. Kalyan palkittiin roolistaan muun muassa vuoden parhaan telugunkielisen näyttelijän Filmfare Awards South -palkinnolla. Elokuvalle on tekeillä myös jatko-osa, *[[Gabbar Singh 2]]*.

Vuonna 2014 Pawan Kalyan perusti Jana Sena -nimisen poliittisen puolueen. Poliittisten näkemystensä vuoksi Kalyan ei ole puheväleissä kongressipuolueeseen kuuluvan näyttelijä- ja poliitikkoveljensä Chiranjeevin kanssa. Hänen muista perheenjäsenistään ainakin Ram Charan ja Nagendra Babu ovat ilmoittaneet kannattavansa Chiranjeevia.

## Filmografia

## Lähteet

## Aiheesta muualla

* 
*
Rajut kuviot

**Rajut kuviot** (*Five Easy Pieces*) on Bob Rafelsonin ohjaama yhdysvaltalainen draamaelokuva vuodelta 1970. Sen pääosaa esittää Jack Nicholson, ja muissa rooleissa nähdään Karen Black, Susan Anspach, Ralph Waite ja Sally Struthers. Käsikirjoituksen teki Rafelson yhdessä Adrien Joycen kanssa.

## Juoni

Lähteet:

Elokuva kertoo levottomasta ja helposti ärsyyntyvästä öljynporaustyöntekijästä Bobby Dupeasta, joka on jättänyt taakseen sivistyskotinsa ja tulevaisuutensa lahjakkaana konserttipianistina muttei ilmeisesti ole kertonut taustastaan nykyisille työtovereilleen. 

Kun hänen tarjoilijavaimonsa Rayette tulee raskaaksi ja paras ystävä Elton pidätetään huoltoaseman ryöstöstä, Bobby ottaa yllättäen lopputilin ja lähtee tapaamaan konserttipianistina työskentelevää sisartaan Partitaa Los Angelesiin. Sisko kertoo heidän isänsä olevan tekemässä kuolemaa ja kehottaa Bobbya tulemaan tapaamaan isää vuosien jälkeen heidän lapsuudenkotiinsa Washingtonin osavaltiossa.

Bobby ottaa vastahakoisesti matkalle mukaansa Rayetten, koska tämä on uhannut tappaa itsensä jos Bobby jättää hänet. Ajomatkalla pohjoiseen he ottavat kyytiin kaksi naista, jotka ovat matkalla Alaskaan. Kuuluisassa kohtauksessa seurue lentää ulos tienvarsiravintolasta jouduttuaan riitaan joustamattoman tarjoilijan kanssa erikoistilauksistaan.

Perillä Bobby jättää vaimonsa motellihuoneeseen ja jatkaa matkaansa Pugetinsalmen saaressa sijaitsevaan perheensä kotiin. Siellä hän löytää Partitan leikkaamassa isänsä hiuksia, mutta isä ei vaikuta tunnistavan poikaansa. Illallisella hän tapaa viulistiveljensä ja tämän pianistimorsiamen Catherinen. Bobby ja Catherine ihastuvat ja harrastavat seksiä.

Rayette kyllästyy yksinäiseen motelliin ja ilmestyy Dupean perheen taloon ennalta ilmoittamatta. Luokkaerot kärjistyvät kun perheen nokkava tuttava Samia pilkkaa Rayettea, mistä Bobby suuttuu. Bobby yrittää saada Catherinea lähtemään matkaansa, mutta tämä ei suostu. Bobby ja Rayette lähtevät pois talosta yhdessä, mutta heidän pysähtyessään huoltamolla Rayette menee kahvilaan ja Bobby liftaa yllättäen pohjoiseen menevän rekan kyytiin ja jättää Rayetten ja autonsa huoltamolle.

## Rooleissa

## Vastaanotto
Jack Nicholson oli roolityöstään Oscar- ja Golden Globe -ehdokkaana. Elokuva vauhditti Nicholsonin uraa hänen Easy Riderissa tekemänsä roolin jatkona ja oli alku Nicholsonin ja Rafelsonin neljän elokuvan mittaiselle yhteistyölle. Karen Black oli Oscar-ehdokkaana parhaan naissivuosan sarjassa ja sai roolityöstään Golden Globe -palkinnon.

*Rajut kuviot* oli Oscar-ehdokkaana myös parhaan elokuvan ja parhaan alkuperäiskäsikirjoituksen sarjoissa sekä neljässä Golden Globe -palkintokategoriassa.

*VideoHound’s Golden Movie Retriever* antaa *Rajuille kuvioille* täydet neljä tähteä ja kehuu etenkin päänäyttelijöiden suorituksia. Myös Roger Ebert antoi elokuvalle täydet neljä tähteä.

## Lähteet

## Aiheesta muualla
* 
*Elokuvan esittely Criterion-sivustolla
Eero Pitkänen (koripalloilija)

**Eero Pitkänen** (s. 14. maaliskuuta 1984) on aktiiviuransa lopettanut suomalainen koripalloilija.

Kouvojen kasvatti Pitkänen pelasi miesten SM-sarjaa Pyrbasketissa/Tampereen Pyrinnössä vuosina 2004–2007. Kaudella 2005–2006 hän pelasi myös I-divisioonassa pelanneessa Korikobrissa. A-nuorten maaotteluita Pitkänen pelasi yhdeksän kappaletta 2,3 pisteen keskiarvolla.

## Lähteet
* Eero Pitkänen – Suomen Koripalloliitto baskethotel.fi
* Eero Pitkanen basketball profile eurobasket.com 

### Viitteet
Matti Pylkkänen

**Matti Pylkkänen** (19. toukokuuta 1929 – 29. elokuuta 2004) oli suomalainen käsipalloilija ja koripalloilija.

Pääasiassa puolustajana pelannut Pylkkänen saavutti käsipallossa sisäpelin SM-hopeaa vuonna 1954 (Tampereen Ilves), ulkopelin hopeaa vuonna 1958 ja pronssia vuonna 1957 (Arsenal). Vuosina 1953–1957 hän osallistui yhdeksään A-maaotteluun.

Tampereen Pyrinnön kasvatti Pylkkänen pelasi miesten koripallon SM-sarjaa kasvattajaseurassaan vuosina 1952–1954. Vuonna 1956 hän pelasi Pyrinnössä yhden SM-sarjaottelun. Kauden 1952 Pylkkänen pelasi uransa parhaalla, 2,1 pisteen, keskiarvolla.

Aktiiviuransa jälkeen Pylkkänen muutti Lontooseen, jossa toimi liike-elämän palveluksessa, viimeksi välitysliike Jacob metals (South America) Ltd:ssä johtajan vakanssilla vuosina 1999–2003. 

## Tilastot

* *O = ottelut, PTS = pistekeskiarvo, PTS YHT = pisteet yhteensä*

## Lähteet
* Matti Pylkkänen  baskethotel.com

### Viitteet
Russenorsk

**Russenorsk** (ven. *руссено́рск*) oli pidginkieli jota puhuttiin Pohjois-Norjassa ja Kuolan niemimaalla 1700-luvulla ja 1800-luvulla. Sen loivat venäläiset kauppamiehet ja norjalaiset kalastajat keskinäiseen kommunikoimiseen. Kieli oli venäjän ja norjan kielien sekoitus. Venäjällä tapahtuneet vallankumoukset kuitenkin lopulta lopettivat norjalaisten ja venäläisten väliset yhteydet, näin myös russenorsk kuihtui lopulta pois.

Kielen katsotaan olevan venäjään perustuva pidgin-kieli.

## Esimerkkisanastoa
* **Kak sprek?** = Mitä sanot? (ensimmäinen sana venäjää, toinen norjaa)
* **Moja njet forsto** = En ymmärrä (kaksi ensimmäistä sanaa venäjää, kolmas norjaa)
* **Å råbbåte** = työskennellä (venäjän sanasta **работать** *rabotat*)
* **Klæba** = leipä (venäjästä **хлеб** *khleb*)
## Lähteet
* 

### Viitteet

## Katso myös
* Pomorit
Juhana (Saksi)

**Juhana, Johann** (); (12. joulukuuta 1801 Dresden – 29. lokakuuta 1873 Pillnitz, lähellä Dresdeniä) oli Saksin kuningaskunnan kuningas vuosina 1854–1873.

Johannin vanhemmat olivat prinssi Maksimilian ja Parman prinsessa Carolina. Hän oli vuodesta 1821 Saksin finanssikollegion jäsen ja vuosina 1830–1831 sen puheenjohtaja sekä sen jälkeen valtioneuvoston puheenjohtaja. Hän toimi keskeisenä henkilönä komiteassa, joka laati Saksin vuoden 1831 perustuslain. Perustuslain säätämisen jälkeen Juhana osallistui Saksin maapäivien ylähuoneessa aktiivisesti lainsäädäntötyöhön. Vuoden 1848 vallankumousliikehdintä pakotti hänet muutamaksi vuodeksi syrjään politiikasta.

Johannista tuli kuningas veljensä Friedrich August II:n kuoltua lapsettomana 9. elokuuta 1854. Hallitsijana Johann pyrki kehittämään lakeja, oikeuslaitosta, rautateitä ja elinkeinoelämää sekä suosimaan tieteitä. Johtavan ministerinsä Friedrich Ferdinand von Beustin suosituksesta Johann pyrki ulkopolitiikassaan vastustamaan Preussin vahvistumista ja vuoden 1866 sodassa hän liittyi Itävallan puolelle Preussia vastaan. Itävallan kärsittyä kuitenkin tappion Johann erotti Beustin ja siirtyi tukemaan Preussin kansleri Otto von Bismarckin johdolla perustettua Pohjois-Saksan liittoa. Vuosien 1870–1871 sodassa Saksi tuki Preussia Ranskaa vastaan. Tämän sodan jälkeen Saksista tuli osa Saksan keisarikuntaa.

Johann oli kiinnostunut taiteista ja klassisilla kielillä julkaistusta kirjallisuudesta. Hän osasi myös italiaa ja julkaisi vuosina 1839–1849 kommentoidun saksannoksen Danten *[[Jumalainen näytelmä|Jumalaisesta näytelmästä]]* nimimerkillä Philalethes.

Johannin puoliso oli Baijerin prinsessa Amalia Augusta (1801–1877), kuningas Maksimilian I Joosefin ja tämän toisen puolison Badenin prinsessa Karolinen tytär. Heillä yhdeksän lasta, joista pojat Albert ja Georg tulivat molemmat Saksin kuninkaiksi.

## Lähteet

## Aiheesta muualla
Kyberpsykologia

**Kyberpsykologia** on kehittyvä ala, joka kattaa kaikki psykologiset ilmiöt, jotka liittyvät tai aiheutuvat kehittyvästä teknologiasta. Kyber ilmaisu tule sanasta kybernetiikka, joka on järjestelmien säätö- ja viestintätapahtumia tutkiva tiede; psykologia on taas mielen ja käytöksen tutkimusta.
Mertlahden neljännes

**Mertlahden neljännes** oli Kymenlaaksossa sijainnut hallintopitäjän osa eli neljänneskunta. Se siirrettiin Pyhtään hallintopitäjästä Pernajan hallintopitäjään 1555, takaisin Pyhtääseen 1560 ja sieltä uudelleen Pernajaan 1578. Mertlahden neljänneksen aluetta vastasi vuonna 1939 käytössä olleen kuntajaon mukaan Pernajan kylät Antby, Tavastby, Skinnarby, Räfsby, Påfvalsby, Köpsbacka, Kuggom, Haddom, Gislom ja Fanstnäs sekä Liljendalin kylät Andersby ja Hommansby.

## Lähteet
Pälkäneen neljännes

**Pälkäneen neljännes** oli Satakunnassa sijainnut hallintopitäjän osa eli neljänneskunta. Se eriytyi Kangasalan hallintopitäjästä vuonna 1778. Pälkäneen neljänneksen aluetta vastasi vuonna 1939 käytössä olleen kuntajaon mukaan Pälkäneen kunnan kylät Epaila, Harkala, Huntila, Kaitumo, Kollola, Kinnarla, Mälkilä, Mällinoja, Pohjalahti ja Ruokola.

## Lähteet
Köyliön neljännes

**Köyliön neljännes** oli keskiajalla ja uudella ajalla Satakunnassa sijainnut hallintopitäjän osa eli neljänneskunta. Sen aluetta vastasi vuonna 1939 käytössä olleen kuntajaon mukaan Köyliön ja Säkylän kunnat sekä Yläneen kunnan kylät Yläne ja Heinjoki. Köyliön neljännes liitettiin Euran hallintopitäjään 1663–1664.

## Lähteet
Phil Lord ja Christopher Miller

**Phil Lord** ja **Christopher ”Chris” Miller** ovat yhdysvaltalainen kaksikko, joka on ohjannut, käsikirjoittanut ja tuottanut yhdessä sekä elokuvia että televisiotuotantoja. Heidän elokuviaan ovat *[[Poutapilviä ja lihapullakuuroja]]*, *[[21 Jump Street (elokuva)|21 Jump Street]]*, *[[Lego Elokuva]]* ja *[[22 Jump Street]]*.

Lord on kotoisin Miamista, Miller puolestaan Seattlen seudulta. He kohtasivat 1990-luvun puolivälissä Dartmouth Collegessa ja ystävystyivät oman kertomansa mukaan Millerin sytytettyä vahingossa Lordin tyttöystävän hiukset palamaan. Collegessa he kävivät animaatiokurssin, innostuivat alasta ja alkoivat tehdä animaatioita toisiaan avustaen. Valmistuttuaan vuonna 1997 Miller haki töihin Disneyn televisio-osastolle ja lähetti ennakkoon näytteeksi joitakin töitään, joita hän oli työstänyt Lordin kanssa. Disneyllä heidät tulkittiin tiimiksi ja molemmat kutsuttiin haastatteluun. Siten he päätyivät sattuman kautta työpariksi.

Disneyllä Lord ja Miller siirtyivät pian lauantaiaamun piirrettyjen parista Touchstone Televisionille, jonka leivissä he käsikirjoittivat esimerkiksi tilannekomediasarjoja *Zoe* ja *[[Go Fish]]*. Noina vuosina he kehittivät MTV:lle lyhyeksi jääneen animaatiosarjan *[[Clone High]]*, jossa he myös ääninäyttelivät itse.

Kaksikon debyytti elokuvakäsikirjoittajina ja -ohjaajina oli vuonna 2009 ensi-iltansa saanut Sony Picturesin animaatio *[[Poutapilviä ja lihapullakuuroja]]*, joka perustuu lastenkirjaan vuodelta 1978. Sen jälkeen heidät valittiin ohjaamaan 1980-luvun samannimiseen televisiosarjaan perustuva komediaelokuva *[[21 Jump Street (elokuva)|21 Jump Street]]* (2012), vaikka heillä oli ohjaajina kokemusta vasta animaatioista. Elokuva oli kuitenkin taloudellinen menestys ja sai myönteisen vastaanoton kriitikoilta.

Seuraavana elokuvanaan Lord ja Miller käsikirjoittivat ja ohjasivat Lego-tuotteisiin perustuvan animaation *[[Lego Elokuva]]* (2014). Sekin oli menestys, joka synnytti useita jatkoprojekteja. Samaan aikaan Lord ja Miller ohjasivat myös *21 Jump Streetin* jatko-osan *[[22 Jump Street]]* (2014). *Poutapilvien ja lihapullakuurojen* jatko-osassa *[[Poutapilviä ja lihapullakuuroja 2]]* (2013) he olivat jättäytyneet tuottajien rooliin.

Huhtikuussa 2015 Lord ja Miller palkattiin laatimaan käsikirjoitusluonnosta sekä DC Extended Universen supersankarielokuvalle Barry Allenista / Salamasta että Hämähäkkimiehestä kertovaan Sonyn animaatioelokuvaan *[[Spider-Man: Kohti hämähäkkiversumia]]*. Heinäkuussa heidät valittiin ohjaajiksi Han Solon nuoruudesta kertovaan *[[Tähtien sota]]* -elokuvaan **, jonka käsikirjoituksen laativat Lawrence ja Jon Kasdan. Elokuvan kuvaukset alkoivat 30. tammikuuta 2017, mutta kesäkuussa Lord ja Miller erotettiin ohjauspestistään; syyksi ilmoitettiin luovat erimielisyydet. Heidät kuitenkin kreditoitiin elokuvan vastaavien tuottajien joukossa.

## Lähteet

## Aiheesta muualla

*
*
Julius Jaenzon

**Joel ''Julius'' Jaenzon** (8. heinäkuuta 1885  Göteborg – 17. helmikuuta 1961 Tukholma) oli ruotsalainen elokuvaaja ja elokuvaohjaaja, joka tunnetaan erityisesti yhteistyöstään Victor Sjöströmin ja Mauritz Stillerin kanssa muun muassa Selma Lagerlöfin teksteihin perustuvissa elokuvissa.

Jaenzon kouluttautui muotokuvaajaksi, mutta toimi vuodesta 1905 alkaen elokuvaajana. Hän kuvasi Norjan ensimmäisen näytelmäelokuvan *[[Fiskerlivets farer]]* ja työskenteli sitten jonkin aikaa Yhdysvalloissa. Vuonna 1910 hänet nimitettiin Svenska Bion kuvaajaksi ja laboratoriopäälliköksi.

Jaenzonista tuli ruotsalaisen elokuvan ensimmäinen merkittävä kuvaaja, joka vastasi yli sadan elokuvan kuvauksesta. Myös hänen veljensä Henrik Jaenzon toimi elokuvaajana. 

Julius Jaenzon käytti joskus nimimerkkiä *J. Julius*.

## Valikoitu filmografia
### Ohjaajana
*1930: *Ulla, min Ulla*
*1929: Sano se sävelin (*Säg det i toner*)
*1920: *Familjen Jaenzon*
*1912: *Samhällets dom*
### Kuvaajana
*1944: Hänen virallinen morsiamensa (*Hans officiella fästmö*)
*1942: Luutnantin sydän (*Löjtnantshjärtan*)
*1937: Herraskartanon salaisuus (*Vi går landsvägen*)
*1936: Johan Ulfstjerna
*1936: Seikkailu (*Äventyret*)
*1935: Myrskyluodon pappi (*Bränningar*)
*1934: Laulu tulipunaisesta kukasta (*Sången om den eldröda blomman*)
*1933: *En melodi om våren*
*1933: Naimaikäisiä tyttöjä (*Giftasvuxna döttrar*)
*1932: Kyytiä kuhertelua ja kommelluksia (*Sten Stensson Stéen från Eslöv på nya äventyr*)
*1932: Yöpalvelu (*Service de nuit*)
*1931: Herrasväki Markurell (*Markurells i Wadköping*)
*1930: Charlotte Löwensköldin tarina (*Charlotte Löwensköld*)
*1930: Fridan laulut (*Fridas visor*)
*1930: Hänen tähtensä (*För hennes skull*)

## Lähteet

## Aiheesta muualla
*
Oktametyylisyklotetrasiloksaani

**Oktametyylisyklotetrasiloksaani** eli **D4** (C8H24O4Si4) on rengasrakenteinen siloksaaneihin kuuluva orgaaninen piiyhdiste. Yhdistettä käytetään pääasiassa polymeerien valmistukseen.

## Ominaisuudet
Huoneenlämpötilassa oktametyylisyklotetrasiloksaani on väritöntä öljymäistä nestettä. Se ei liukene veteen, mutta liukenee eräisiin orgaanisiin liuottimiin kuten tetrakloorimetaaniin. Oktametyylisyklotetrasiloksaani on suhteellisen helposti haihtuva yhdiste.

## Valmistus ja käyttö
Oktametyylisyklotetrasiloksaania valmistetaan hydrolysoimalla diklooridimetyylisilaania happamalla vesiliuoksella tai metanolyysillä. Happona reaktiossa käytetään tyypillisesti suolahappoa. Reaktiossa muodostuu suoraketjuisten siloksaanioligomeerien lisäksi syklisiä oligomeerejä, joista suurin osa on oktametyylisyklotetrasiloksaania ja dekametyylisyklopentasiloksaania. Sykilisiä oligomeerejä muodostuu erityisesti käytettäessä pitkiä reaktioaikoja. Suoraketjuiset oligomeerit voidaan kräkätä oktametyylisyklitetrametyyliksi ja muiksi syklisiksi siloksaaneiksi kaliumhydroksidin tai jonkin muun alkalimetallihydroksidin avulla. Nämä hydroksidit katalysoivat piin ja hapen välisten sidosten katkeamista ja uudelleenmuodostumista. Reaktio on tasapainoreaktio ja tasapainoa voidaan siirtää tuotteiden puolelle tislaamalla oktametyylisyklotetrasiloksaania pois reaktorista.

Tärkein oktametyylisyklotetrasiloksaanin käyttökohde on lineaaristen silikonipolymeerien valmistus renkaanavautumispolymeroinnilla. Tätä reaktiota katalysoivat niin vahvat hapot kuin emäksetkin ja yleisesti käytettyjä ovat alkalimetallihydroksidit kuten kaliumhydroksidi. Reaktiossa muodostuu suurimolekyylimassaisten liseaaristen polymeerien lisäksi molekyylimassaltaan pieniä syklisiä oligomeerejä. Muita oktametyylisyklitetrasiloksaanin käyttökohteita ovat käyttöpuhdistus ja kiillotusaineena, kosmetiikassa kosteuttavana aineena ja lasista valmistettujen kromatografiakolonnien kemiallinen inaktivointi ennen käyttöä.

## Lähteet

## Aiheesta muualla
*
Payphone

**Payphone** on yhdysvaltalaisen pop rock-yhtye Maroon 5:n kappale, jolla vierailee myös amerikkalaisräppäri Wiz Khalifa. Kappale julkaistiin yhtyeen neljännen, Overexposed-studioalbumin ensimmäisenä singlenä 17. huhtikuuta 2012. Kappaleen sanoittivat Adam Levine, Benny Blanco, Ammar Malik, Robopop, Shellback sekä Khalifa, samalla kun tuotannosta vastasivat Blanco ja Shellback. Kappale on pop balladi ja se kertoo ohimenneestä romanssista. Kappale on saanut hyviä vastaanottoja musiikkikriitikoilta, jotka yllättyivät kappaleen mukaantempaavasta melodiasta ja kutsuivat sitä "radiomenestykseksi", kun taas toiset hyljeksivät Khalifan esiintymistä sekä kappaleen nimeä.

Samuel Bayerin ohjaamalla virallisella musiikkivideolla näytetään kun Levine yrittää napata pankkiryöstäjiä sekä pyrkii "sankariksi" luotipyörteessä kun hän suorittaa pakoaan, varastaa aseen rosvolta sekä erehtyy kun saa vain yhden rosvoista kiinni. Tämän vuoksi hänen on paettava laivaston poliiseja, jonka hän suorittaa ongelmitta. Video sai positiivisia vastaanottoja kriitikoilta, jotka kuvailivat sitä nautinnolliseksi minitoimintaelokuvaksi. Video oli ehdokkaana MTV Video Music Award-gaalan kategoriassa "Best Pop Video", mutta hävisi One Directionin kappaleelle "What Makes You Beautiful".

Kappale debytoi Billboard Hot 100 -listan kolmannella sijalla ennen kuin se nousi listan toiselle sijalle. Kappaletta myytiin julkaisuviikon aikana yhteensä 493&nbsp;000 kopiota muodostuen Maroon 5:n menestyneimmäksi digitaaliseksi kappaleeksi sekä kokonaisuudessaan yhdenneksitoista parhaiten myyneeksi kappaleeksi. Kappale saavutti listan ensimmäisen sijan Kanadassa, jossa se pysyi listan kärjessä kahdeksan peräkkäistä viikkoa. Kappale saavutti lista kärjen myös Isossa-Britanniassa, muodostuen yhtyeen ensimmäiseksi vastaavan tavoitteen saavuttaneeksi singleksi. "Payphone" oli maailman viidenneksi myydyin single vuonna 2012 9,5 miljoonan kopion myynnillä.

## Lähteet
Toiset on luotuja kulkemaan (täsmennyssivu)

**Toiset on luotuja kulkemaan** voi tarkoittaa seuraavia asioita:
*”Toiset on luotuja kulkemaan”, suomennos vuoden 1951 musiikkikappaleesta ”Wand’rin’ Star”
**[[Toiset on luotuja kulkemaan (albumi)|Toiset on luotuja kulkemaan]]*, Kari Tapion albumi vuodelta 2004
**[[Toiset on luotuja kulkemaan – Kootut levytykset 1968–1986]]*, Ossi Ahlapuron kokoelma-albumi vuodelta 2010.
Härjänvatsa (Kiikala)

**Härjänvatsa** on Kiskonjoen–Perniönjoen vesistöön kuuluva pienehkö järvi  Kiikalassa Salossa. Järven korkeus merenpinnasta on 72,0 metriä, pinta-ala on 2,45 ha ja rantaviiva 0,6&nbsp;km ja se kuuluu Varesjoen valuma-alueeseen. Järven rannalla on Salon kaupungin ylläpitämä saunalla varustettu uimaranta Silvantien varrella lähellä Suomusjärventietä. Uimalan perusti Kiikalan kunta vuonna 1968 Silvan talosta Partekin kalkkitiilitehtaan asuntoaluetta varten ostetulle maalle, johon myös Härjänvatsan lampi kuului.
## Lähteet
Albert (Saksin kuningas)

**Albert** (*Fredrik August Albert*; 23. huhtikuuta 1828 Dresden – 19. kesäkuuta 1902 lähellä Ölsiä, Sleesia) oli Saksan keisarikuntaan kuuluneen Saksin kuningaskunnan kuningas vuosina 1873–1902. Ennen valtaistuimelle nousuaan hän kunnostautui sotapäällikkönä.

## Sotilasura
Albert oli Saksia vuodesta 1854 hallinneen kuningas Johannin ja Baijerin prinsessa Amalie Augusten vanhin poika. Albert valmistui 15-vuotiaana tykistöupseeriksi. Hän ehti opiskella vuoden ajan Bonnin yliopistossa ennen kuin sai ensimmäisen sotakokemuksensa osallistuessaan kapteenina vuoden 1849 ensimmäiseen Schleswigin sotaan. Kruununprinssi Albert ylennettiin vuonna 1857 jalkaväenkenraaliksi ja oli vuodesta 1862 Saksin maapäivien ylähuoneen jäsen. Vuoden 1866 sodassa hän komensi koko Saksin armeijaa ja määräsi sen perääntymään Saksiin hyökkäävän Preussin armeijan tieltä sekä liittymään Böömissä Ludwig von Benedekin komentamaan Itävallan pohjoiseen armeijaan. Ratkaisevassa Königgrätzin taistelussa 3. heinäkuuta saksilaiset muodostivat Itävallan armeijan vasemman siiven ja taistelivat Karl Eberhard Herwarth von Bittenfeldin komentamaa Preussin 12. armeijaa vastaan. Albertin joukot onnistuivat pitämään asemansa, mutta koko taistelu päättyi Itävallan ja sen liittolaisten tappioon.

Albert oli henkilökohtaisesti kuitenkin preussilaismielinen, joten hänestä tuli vuoden 1866 sodan jälkeen ongelmattomasti Saksin armeijasta muodostetun Pohjois-Saksan liiton 12. armeijakunnan komentaja. Vuosien 1870–1871 Ranskan–Saksan sodassa Albertin armeijakunta liitettiin prinssi Fredrik Kaarlen komentamaan Saksan 2. armeijaan, ja se osallistui merkittävällä tavalla muun muassa Gravelotten taisteluun 18. elokuuta 1870. Sen jälkeen Albert siirrettiin vasta muodostetun Saksan 4. armeijan (Maasin armeijan) komentajaksi tehtävänään pysäyttää Patrice de Mac-Mahonin joukot. Sedanin taistelussa syyskuun 1870 alussa Albertin 4. armeijan sekä kruununprinssi Fredrikin komentaman 3. armeijan yhteinen saartoliike sinetöi ranskalaisten tappion. Pariisin piirityksessä Albertin armeija vastasi Pariisin pohjoisesta ja koillisesta sivustasta.

Ranskan antautumisen jälkeen Albert komensi 18. maaliskuuta – 8. kesäkuuta 1871 kaikkia Ranskaan sijoitettuja saksalaisia miehitysjoukkoja. Pian tämän jälkeen hänestä tuli uuden Saksan keisarikunnan armeijan ylitarkastaja ja sotamarsalkka.

## Kuninkaana
Albert nousi Saksin valtaistuimelle isänsä kuoltua 29. lokakuuta 1873. Hänen mielenkiintonsa hallitsijana kohdistui pääasiassa sotilasasioihin, mutta myös siviilihallintoa kehitettiin. Kuningas Albert oli katolilainen, vaikka pääosa Saksin väestöstä oli protestantteja. Hän oli silti suosittu hallitsija.

Albert avioitui vuonna 1853 Ruotsin prinsessa Carolan (Karolina) (1833–1907) kanssa, joka oli Ruotsin kruununprinssi Kustaan ja Badenin prinsessa Luisen ainoa tytär ja jonka isoisä oli entinen Ruotsin kuningas Kustaa IV Aadolf. Avioliitto oli lapseton. Albertia seurasi kuninkaana hänen veljensä Georg.

Kuningas Albertin mukaan on nimetty Dresdeniin vuonna 1887 valmistunut Albertinum-taidemuseo.

## Lähteet

## Aiheesta muualla
Yrjö (Saksi)

**Yrjö,** **Georg** (8. elokuuta 1832 – 15. lokakuuta 1904) oli Saksan keisarikuntaan kuuluneen Saksin kuningaskunnan kuningas vuosina 1902–1904. Hän oli myös sotamarsalkka Saksan keisarikunnan armeijassa.

Georg oli Saksin kuningas Johannin ja kuningatar, Baijerin prinsessa Amalie Augusten toiseksi vanhin poika. Hän yleni Saksin armeijassa kenraalimajuriksi ja komensi vuoden 1866 sodassa ratsuväkiprikaatia. Ranskan–Saksan sodassa 1870–1871 hän komensi ensin yhtä saksilaista divisioonaa ja sen jälkeen Saksin armeijasta muodostettua 12. armeijakuntaa veljensä Albertin siirryttyä armeijankomentajaksi. Kun Albert vuonna 1873 kohosi Saksin kuninkaaksi, Georg nimitettiin pysyvästi 12. armeijakunnan komentajaksi. Vuonna 1888 hänestä tuli kenraalisotamarsalkka sekä Saksan 3. sotilaspiirin tarkastaja. Albertin kuoltua 19. kesäkuuta 1902 Georg seurasi häntä Saksin hallitsijana, mutta ehti hallita vain kaksi vuotta ennen omaa kuolemaansa.

Georgin avioitui vuonna 1859 Portugalin infanta, prinsessa Maria Anan (1843–1884) kanssa, joka oli Portugalin kuningatar Maria II:n ja Ferdinand II:n toiseksi vanhin tytär. Yksi heidän pojistaan oli Georgin seuraajaksi tullut Friedrich August III.

## Lähteet

## Aiheesta muualla
Matokuningas

**Matokuningas** on Hannu Raittilan käsikirjoittama ja Hannu Tuomaisen ohjaama 45-minuuttinen nuorten lyhytelokuva vuodelta 1993.

## Juoni
Kesäisessä Helsingissä 13-vuotias Hara tutustuu Masaan, joka kauppaa matoja torilla. Masa ottaa Haran apulaisekseen, mutta pian ilmenee että Masan isoveli Iiro hoitaa matobisnestä häikäilemättömällä tavalla.

## Rooleissa

## Vastaanotto
Antti Lindqvist (Katso 11/1993) piti *Matokuningasta* iskevästi toteutettuna elokuvana. Petri Kemppisen (Helsingin Sanomat 20.3.1993) mielestä elokuva ymmärtää lapsen näkökulman.
Kolme vuotta elokuvan ensi-illasta Raili Mykkänen (Kaleva 12.8.1996) kritisoi, ettei elokuva hyvistä puolistaan huolimatta kehity syvälliseksi kehityskertomukseksi, vaikka siinä elämän perusarvoilla pelataankin. Monet kriitikot arvostivat etenkin Masaa näyttelevän Joona Salmen roolityötä.

## Lähteet
Leslie Manigat

**Leslie François Saint Roc Manigat** (16. elokuuta 1930 Port-au-Prince – 27. kesäkuuta 2014 Port-au-Prince) oli haitilainen poliitikko ja professori, joka toimi maansa presidenttinä vuonna 1988.

Manigat valittiin Haitin presidentiksi 17. tammikuuta 1988 ensimmäisissä Jean-Claude Duvalier’n ajan jälkeisissä vaaleissa. Tärkeimmät oppositiopuolueet boikotoivat armeijan järjestämiä vaaleja, ja äänestysprosentti jäi alhaiseksi. Manigat ajautui pian valtataisteluun Haitin sotilasjunttaa johtaneen kenraaliluutnantti Henri Namphyn kanssa. Namphy syrjäytti hänet vallankaappauksessa 20. kesäkuuta 1988.

Manigat kuoli kotonaan Port-au-Princessä 83-vuotiaana 27. kesäkuuta 2014.

## Lähteet
Fredrik August III

**Fredrik August III** (25. toukokuuta 1865 Dresden – 18. helmikuuta 1932 Sibyllenort, Sleesia (nyk. Puola)) oli Saksan keisarikuntaan kuuluneen Saksin kuningaskunnan viimeinen kuningas vuosina 1904–1918.

Fredrik August oli Saksin kuningas Yrjön poika. Hän omistautui sotilasuralle ja palveli vuodesta 1883 upseerina Saksin armeijassa sekä vuodesta 1893 samanaikaisesti myös Preussin armeijassa. Saksin joukoissa hän yleni 1898 kenraaliluutnantiksi ja Preussin armeijassa 1902 jalkaväenkenraaliksi. Hän toimi vuodesta 1902 alkaen Saksin armeijasta muodostetun Saksan 12. armeijakunnan komentajana kunnes kohosi isänsä kuoltua 15. lokakuuta 1904 Saksin kuninkaaksi. Myöhemmin hän sai Preussin armeijassa vielä 1909 kenraalieverstin ja 1912 kenraalisotamarsalkan arvon. Saksassa puhjennut vallankumous pakotti Fredrik Augustin luopumaan kruunusta 13. marraskuuta 1918. Hän asui sen jälkeen Sleesian Sibyllenortissa.

Fredrik Augustin puoliso oli vuosina 1891–1903 Toscanan suurherttuatar Luise, mutta he erosivat kuningattaren siirryttyä elämään toisen miehen kanssa.

## Lähteet

## Aiheesta muualla
Leandro Motta

**Leandro Wallace Motta dos Santos** (s. 14. lokakuuta 1992 Rio de Janeiro, Brasilia) on brasilialainen jalkapalloilija, pelipaikaltaan hyökkääjä tai hyökkäävä keskikenttäpelaaja. Hän edustaa Veikkausliigan Myllykosken Pallo -47:ää.

Motta siirtyi MYPA:an maaliskuussa 2014 osana seuran ja brasilialaisen Fluminense Football Clubin yhteistyötä.

## Lähteet
The Crown Prince’s Double

**The Crown Prince’s Double** on vuonna 1915 ensi-iltansa saanut Van Dyke Brooken ohjaama yhdysvaltalainen mykkä draamaelokuva, jonka pääosissa ovat Maurice Costello ja Norma Talmadge. Vitagraph Studios oli elokuvan tuotantoyhtiönä ja V-L-S-E levittäjäyhtiönä. Elokuva jäi Talmadgen viimeiseksi Vitagraph-elokuvaksi. *The Crown Prince’s Double* kertoo Ostraun kuningaskunnan kruunuprinssistä Oscarista, joka karkotetaan maastaan vallankumouksen aikana, ja myöhemmin hän rakastuu Amerikassa.

*The Crown Prince’s Double* perustuu Gilbert Pattenin samannimiseen novelliin, jonka pohjalta Ann Mayring laati elokuvan käsikirjoituksen. *The Crown Prince’s Double* sai Yhdysvaltain ensi-iltansa New Yorkissa 26. joulukuuta vuonna 1915, jonka jälkeen elokuvan maanlaajuinen ensi-ilta oli 7. helmikuuta vuonna 1916. Elokuvan nykyään oletetaan olevan kadonnut.

## Näyttelijät

## Lähteet

## Aiheesta muualla
* 
* 
* ''The Crown Prince’s Double'' Silent eran sivuilla 
* ''The Crown Prince’s Double'' TCM Movie Databasessa
Viattomuuden kukka

**Viattomuuden kukka** (*Morning Glory*) on Lowell Shermanin ohjaama yhdysvaltalainen elokuva vuodelta 1933. Katharine Hepburn sai siitä ensimmäisen Oscar-palkintonsa. Hän esittää Eva Lovelacea, pikkukaupungin amatöörinäyttelijää, joka tulee New Yorkiin päästäkseen teatterimaailmaan. Hän tutustuu teatterituottajaan ja näytelmäkirjailijaan, jotka ovat molemmat hiukan ihastuneita Evaan. Niinpä Eva pääsee näyttämään taitojaan oikukkaan tähtinäyttelijättären sijaisena.

## Lähteet

## Aiheesta muualla
* Morning Glory Turner Classical Movies
Ródoksen kansainvälinen lentoasema

**Ródoksen kansainvälinen lentoasema ”Diagoras”** (, , YPA: **ΚΑΡΔ**) on kansainvälinen lentoasema Ródoksen saarella Kreikassa. Se sijaitsee noin 15 kilometriä lounaaseen Ródoksen kaupungista aivan Paradeísin kaupungin tuntumassa.

Lentoasema aloitti toimintansa 28. kesäkuuta 1977. Se korvasi tuolloin Maritsán lentoaseman, joka on siitä lähtien ollut vain sotilaskäytössä. Lentoasema on omistettu antiikin aikaiselle nyrkkeilijälle ja Olympian kisojen voittajalle Diagoras Rhodoslaiselle. Lentoasemaa on laajennettu vaiheittain, viimeksi laajemmin vuonna 2005. Lentokentän kiitotien pituus on  metriä ja leveys 45 metriä. Lentokenttä on rakennettu noin 5 metrin korkeudelle merenpinnasta.

Lentoasema on Kreikan vilkkaimpia. Vuonna 2013 kenttää käytti noin  kotimaan lentojen matkustajaa ja noin  kansainvälistä matkustajaa.  Aegean Airlines lentää kentälle Ateenasta. Lukuisat ulkomaiset yhtiöt, myös muun muassa Finnair, lentävät kentälle suoria reitti- tai tilauslentoja turistikaudella.

## Lähteet

## Aiheesta muualla
Club Deportivo Universidad de Concepción

**Club Deportivo Universidad de Concepción** on chileläinen vuonna 1994 perustettu jalkapalloseura Concepciónin kaupungista. Chilen pääsarjassa Primera Divisiónissa se pelasi ensimmäistä kertaa vuonna 2003. Seura ei ole yltänyt sarjan kärkisijoille.
Vain unelmilla on siivet

**Vain unelmilla on siivet** (*The King of Marvin Gardens*) on Bob Rafelsonin ohjaama yhdysvaltalainen draamaelokuva vuodelta 1972. Sen pääosia näyttelevät Jack Nicholson, Bruce Dern, Ellen Burstyn ja Scatman Crothers. Se on yksi monista Bob Rafelsonin ja Jack Nicholsonin yhteistöistä. Valtaosa elokuvasta tapahtuu talvisessa Atlantic Cityssä. Elokuvaajana toimi László Kovács.

*Vain unelmilla on siivet* jäi yhdeksi harvoista Julia Anne Robinsonin elokuvarooleista, sillä hän kuoli vuonna 1975 asuntopalossa ollessaan vasta 24-vuotias.

*[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.

## Juoni
David (Jack Nicholson) ja Jason (Bruce Dern) ovat toisistaan vieraantuneet veljekset. Masennukseen taipuvainen David juontaa myöhäisillan radio-ohjelmaa, kun taas Jason on lipeväluonteinen huijari. Kun Jason houkuttelee pikkuveljensä sekä oman ikääntyvän naisystävänsä Sallyn (Ellen Burstyn) ja tämän tyttären Jessican (Julia Anne Robinson) kiinteistöhuijaukseen Atlantic Cityssä, tapahtumat alkavat edetä tragediaksi. Skeptinen David ei lainkaan usko Jasonin suunnitelmiin. Lopulta myös Sally menettää uskonsa ja ampuu Jasonin. David saattaa veljensä ruumiin junalla Philadelphiaan.

Elokuvaan sisältyy monia surrealistisia kohtauksia, kuten veljesten keskustelu hevosten selässä ja simuloitu Miss America -kauneuskilpailu Atlantic Cityn valtavassa Boardwalk Hallissa, jossa Sally soittaa salin maailman suurimmiksi väitettyjä pilliurkuja.

## Tuotanto

*Vain unelmilla on siivet* kuvattiin miltei kokonaan talven 1972 aikana Atlantic Cityssä. Tämän takia sitä pidetään hyvänä dokumenttina kaupungin kultakauden viimeisistä ajoista. Monet elokuvassa näkyvät vanhat loistohotellit purettiin pian uusien kasinohotellien tieltä. Tarinan päätapahtumapaikka, ylellinen Marlborough-Blenheim Hotel purettiin 1978 ja tilalle rakennettiin Bally’s Atlantic City.

Elokuvan alkuperäisnimi viittaa New Jerseyn Margatessa sijaitsevaan Marven Gardensiin ja *[[Monopoly]]*-lautapelin alkuperäisversiossa olleeseen samannimiseen kiinteistökohteeseen.

## Rooleissa

## Vastaanotto
*Helsingin Sanomien* Matti Salo kiteytti elokuvan sanoiksi ”oikullisen kepeä, älyllisen tiheä”.

## Lähteet

## Aiheesta muualla
*
Taidekeskus Järvilinna

**Taidekeskus Järvilinna** on Jyväskylän lähellä toimiva kuvataiteen keskus. Se sijaitsee Laukaassa Leppäveden pohjoisrannalla, ja sitä ylläpitää Kauko Sorjosen säätiö. Järvilinnan pihapiirin tiloissa työskentelee useiden eri taiteenalojen taiteilijoita. Yleisö voi tutustua kuvataiteilijoiden, muotoilijoiden ja taidekäsityöläisten toimintaan, ostaa heidän teoksiaan ja osallistua heidän vetämilleen kursseille. Alueelle on vapaa pääsy. Järvilinnassa työskentelee kymmenkunta taiteilijaa. 

## Kulttuuritapahtumat
Järvilinnassa on ympärivuotisesti tapahtumia ja näyttelytoimintaa, ja vuosittainen kesänäyttely on sen huomattavin näyttelytapahtuma. Päijänteen vahimman laivan S/S Lahtis-siipiratasaluksen kunnostusprojekti siirtyi keväällä 2014 Järvilinnaan, jossa alus on tarkoitus kunnostaa vesillelaskukuntoon.

## Kiinteistön vaiheita
Järvilinnan päärakennus on valmistunut vuonna 1891. Sen rakennutti Viitasaaren tuomiokunnan tuomari Karl Hjelt (1843–1909) omaan käyttöönsä. Kouluhallitus osti tilan vuonna 1920 poikien vastaanottolaitosta varten. Tällaisessa valtion erityiskasvatuskäytössä alue oli vuoteen 1969. Lyhyen välivaiheen jälkeen päärakennus palasi erityiskasvatukseen 1980-luvulla Kuhankosken opetuskotina. Vuoden 2008 lopussa kiinteistö siirtyi valtiolta Kauko Sorjosen säätiön omistukseen.

Järvilinna on erityisammattikoulun aikana 1993 luokiteltu Valtakunnallisesti merkittäväksi kulttuuriympäristöksi.
## Lähteet

## Aiheesta muualla
Viattomuuden kukka (1958)

**Viattomuuden kukka** on yhdysvaltalainen elokuva vuodelta 1958. Se perustuu samaan Zoë Akinsin näytelmään kuin vuoden 1933 *[[Viattomuuden kukka]]*, josta  Katharine Hepburn sai  Oscarin. Nyt Susan Strasberg  esittää Eva Lovelacea, pikkukaupungin amatöörinäyttelijää, joka tulee New Yorkiin päästäkseen teatterimaailmaan. Hän tutustuu teatterituottajaan (Henry Fonda) ja näytelmäkirjailijaan (Christopher Plummer), jotka ovat molemmat hiukan ihastuneita Evaan. Niinpä Eva pääsee näyttämään taitojaan oikukkaan tähtinäyttelijättären sijaisena.

## Lähteet

## Aiheesta muualla
*
Uefan karsinnat jalkapallon maailmanmestaruuskilpailuihin 1998

**Vuoden 1998 jalkapallon MM-kilpailujen karsintoihin** osallistui Euroopan maanosaliitosta UEFA:sta 50 maata, jotka pelasivat maanosan 14:stä MM-kisojen kiintiöpaikasta. Maanosan 15. kisapaikka meni automaattisesti isäntämaalle Ranskalle, eikä se siten ollut mukana MM-karsinnoissa.

Karsinnoissa joukkueet arvottiin yhdeksään lohkoon. Lohkoissa pelattiin kaksinkertainen sarja. Lohkovoittajat sekä paras lohkokakkonen selviytyivät MM-kisoihin, ja toiseksi sijoittuneet pelasivat keskenään kaksoisottelut pääsystä MM-kisoihin.

## Sarjataulukot

### 1. Lohko

----

----

----

----

----

----

----

----

----

----

----

----

----

----

----
  

----

----

----

----

### 2. Lohko

----

----

----

----

----

----

----

----

----

----

----

----

----

----

----

----

----

----

----

### 3. Lohko

----

----

----

----

----

----

----

----

----

----

----

----

----

----

----

----

----

----

----

 
### 4. Lohko

----

----

----

----

----

----

----

----

----

----

Ottelu oli uusintaottelu, koska alun perin Viron joukkue ei tullut paikalle Tallinnassa pelattavaksi tarkoitettuun otteluun. 
----

----

----

----

----

----

----

----

----

----

----

----

----

----

----

----

----

----

----

### 5. Lohko

----

----

----

----

----

----

----

----

----

----

----

----

----

----

----

----

----

----

----

### 6. Lohko

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

### 7. Lohko

----

----

----

----

----

----

----

----

----

----

----

----

----

----

----

----

----

----

----

### 8. Lohko

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

### 9. Lohko

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

----

## Jatkokarsinnat
Skotlanti selviytyi parhaana lohkokakkosena MM-kilpailuihin. Muut lohkoissaan toiseksi sijoittuneet pelasivat kaksoisottelut MM-kilpailuihin pääsystä. Kaksoisotteluiden voittajina kisoihin selviytyivät Kroatia, Italia, Belgia ja Jugoslavia.
### 1.osaottelut

----

----

----

### 2. osaottelut

----

----

----

## Lähteet
Julia Navarro

**Julia Navarro** (s. 1953 Madrid, Espanja) on espanjalainen kirjailija. Navarron romaaniin *Dime quién soy* pohjautuu yhdeksänosainen televisiosarja *Kerro kuka olen*.

## Teokset
### Romaanit
* *La hermandad de la sábana santa*, 2004
* *La biblia de barro*, 2005
* *La sangre de los inocentes*, 2007
* *Dime quién soy*, 2010
* *Dispara, yo ya estoy muerto*, 2013

### Suomennetut teokset
* 

## Lähteet

## Aiheesta muualla
* Kotisivut
Aleix Vidal

**Aleix Vidal Parreu** (s. 21. elokuuta 1989 Valls, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Espanyolia ja on pelipaikaltaan joko oikea laitalinkki tai laitapuolustaja.

## Seurajoukkueura
Vidal siirtyi vuonna 2008 Espanyolin organisaatioon, mutta ei koskaan onnistunut nousemaan seuran edustusjoukkueeseen. Alkuvuoden 2009 hän vietti lainalla kreikkalaisseura Panthrakikosissa. 31. elokuuta 2009 hän teki sopimuksen Segunda Divisiónissa pelanneen Gimnàstic de Tarragonan kanssa. Vidal pelasi kuitenkin suurimman osan kaudesta seuran reservijoukkueessa Pobla de Mafumetissa.

Kesällä 2010 Vidal siirtyi Mallorcaan, josta hänet siirrettiin seuran reservijoukkueeseen. Seuraavaksi kaudeksi hän siirtyi andalusialaisseura Almerían reservijoukkueeseen.

Vidal teki ensiesiintymisensä Almerían edustusjoukkueessa 27. elokuuta 2011 ottelussa Córdobaa vastaan. Hänelle myönnettiin myös pelipaidan numerokseen 8, kun aikaisemmin sitä kantanut Albert Crusat lähti seurasta. Toisella kaudellaan 2012–2013 hän teki pelaamissaan 37 ottelussa neljä (4) maalia. Kauden päätteeksi seura onnistui nousemaan maan pääsarjaan Primera Divisióniin kahden vuoden tauon jälkeen.

6. elokuuta 2013 Vidal teki Almerían kanssa kesään 2017 ulottuvan jatkosopimuksen. Hän pelasi ensimmäisen ottelunsa maan pääsarjassa 19. elokuuta 2013 Villarrealia vastaan.

16. kesäkuuta 2014 Vidal siirtyi Sevillaan ja teki seuran kanssa nelivuotisen sopimuksen. Hänestä maksettiin 3 miljoonan euron siirtokorvaus. Hän pelasi ensimmäisen virallisen ottelunsa joukkueessa 12. elokuuta 2014 UEFA Super Cupin loppuottelussa Real Madridia vastaan. 11 päivää myöhemmin hän teki ensimmäisen maalinsa joukkueessa sarjakauden avausottelussaan Valenciaa vastaan.

7. kesäkuuta 2015 vahvistettiin Vidalin siirtyvän Barcelonaan 22 miljoonan euron siirtokorvauksella ja viisivuotisella sopimuksella. Barcelonaa koskevan siirtokiellon vuoksi Vidal voi pelata seurassa aikaisintaan tammikuussa 2016.

Elokuussa 2018 Vidal siirtyi Sevillaan 8,5 miljoonan euron siirtosummalla.

## Maajoukkueura
Vidal teki ensiesiintymisensä Espanjan maajoukkueessa 11. kesäkuuta 2015 pelatussa ystävyysottelussa Costa Ricaa vastaan, kun hänet vaihdettiin puoliajalla kentälle.

## Lähteet

## Aiheesta muualla

* Aleix Vidalin tilastot BDFutbol-sivustolla